ร้านเก๋ หมูสะเต๊ะ เห็นว่าแต่ก่อนขายอยู่ละแวกท่าดินแดง ก่อนย้ายมาที่ถนนเจริญรัถ ร้านจะอยู่ตรงข้ามซอยเจริญรัถ 4 ถ้ามาจากวงเวียนใหญ่สังเกตซอยเจริญรัถก็คือซอยที่ขายเครื่องหนังเยอะๆ เป็นซอยที่เป็นตลาดสดใช่เลยค่ะ

มาสั่งหมูสะเต๊ะทานกันค่ะ ราคาไม้ละ 5 บาท สั่ง 10 ไม้ เบาๆ ค่ะ ไม่ต้องรอนานเพราะเค้าจะปิ้งไว้แล้ว หมูเหนียว นุ่ม ไม่มีมัน เนื้อเน้นๆ น้ำจิ้มเค้าเด็ดตรงที่พอจิ้มหมูลงไป น้ำจิ้มจะติดมาที่หมูเลย เหนียว และเข้มข้นมาก รสหวาน หอมเครื่องเทศ อาจาดก็ให้แตงกวา พริกเยอะเลย รสเปรี้ยวๆ หวานๆ ตัดเลี่ยนดี 

ร้านนี้มีป้ายหน้าร้านว่าไม่อร่อยทานฟรีด้วย มีโต๊ะนั่งทานที่ร้าน หรือจะซื้อกลับบ้านก็ได้